DECRETO 20/2004, do 15 de xaneiro, polo que se desafectan do dominio público varios inmobles procedentes do patrimonio da extinta cámara agraria local de Santiago de Compostela, na parroquia da Enfesta.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/02/2004

O artigo 10.1º da Lei 3/1985, do 12 de abril, do patrimonio da Comunidade Autónoma de Galicia,
sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería de Política Agroalimentaria e Desenvolvemento Rural manifestou a innecesariedade destes bens para o cumprimento dos fins determinantes da súa afectación.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día quince de xaneiro de dous mil catro,
DISPOÑO:
Artigo 1º
Desaféctanse do dominio público os bens descritos a continuación:
1. Parcela nº 5 da zona de concentración parcelaria da Enfesta; terreo a monte no sitio de Zanca Pedreira, no municipio de Santiago de Compostela, que mide 1.996 m. Estrema: norte, Irmandade de Gandeiros de Santiago, hoxe Comunidade Autónoma de Galicia (424); sur, Abilio Pintos Cela e outros (427); leste, camiño; e oeste, Florencio Iglesias Otero (426). Inscrita no Rexistro da Propiedade nº  1 de Santiago de Compostela no tomo 1237, libro 244, folio 124, predio nº 25587, inscrición 1ª.
2. Parcela nº 160 da zona de concentración parcelaria da Enfesta; terreo a monte e labradío secaño no sitio de Torre Palleiro, no municipio de Santiago de Compostela, que mide 700 m. Estrema: norte, camiño; sur, José Suárez Carollo (159); leste, camiño; e oeste, José Suárez Carollo (159).
Inscrita no Rexistro da Propiedade nº 1 de Santiago de Compostela no tomo 1237, libro 244, folio 120, predio nº 25583, inscrición 1ª.
3. Parcela nº 385 da zona de concentración parcelaria de San Cristovo de Enfesta; terreo dedicado a monte no sitio de Regueiro, no municipio de Santiago de Compostela, que mide 3.040 m. Estrema: zona excluída das Veigas; sur, Gabriela Cardama Mosquera (384); leste, zona excluída das Veigas; e oeste Gabriela Cardama Mosquera (384).
Inscrita no Rexistro da Propiedade nº 2 de Santiago de Compostela no tomo 1202, libro 244, folio 179, predio nº 22920, inscrición 1ª.
4. Parcela nº 392 da zona de concentración parcelaria da Enfesta; terreo a monte no sitio de Coto de Formarías, no municipio de Santiago de Compostela, que mide 4.631 m. Estrema: norte, Abilio Pintos Cela e outros (427), José Carollo Liste (428) e José Picón Liste (404); sur, Miguel Gendra Gendra e outros (400), Manuel Fernández Pombo (403); leste, José Picón Liste (404); e oeste, José Carollo Liste (428).
Inscrita no Rexistro da Propiedade nº 2 de Santiago de Compostela no tomo 1202, libro 244, folio 180, predio nº 22922, inscrición 1ª.
5. Parcela nº 424 da zona de concentración parcelaria da Enfesta; terreo a monte no sitio de Zanca Pedreira, no municipio de Santiago de Compostela, que mide 10.064 m. Estrema: norte, camiño; sur, Abilio Pintos Cela e outros (427); leste, camiño; e oeste, Manuel Picón Liste (425) e Florencio Iglesias Otero (426).
Inscrita no Rexistro da Propiedade nº 2 de Santiago de Compostela no tomo 1202, libro 244, folio 181, predio nº 22924, inscrición 1ª.
6. Parcela nº 449 da zona de concentración parcelaria da Enfesta; terreo a monte no sitio de Zanca do Muíño, no municipio de Santiago de Compostela, que mide 7.513 m. Estrema: norte, predios da parroquia de Nemenzo; sur, María Mosquera Boo (408); leste, Andrés Cruz Seijo (421); e oeste, María Otero Regueiro (447).
Inscrita no Rexistro da Propiedade nº 2 de Santiago de Compostela no tomo 1202, libro 244, folio 182, predio nº 22926, inscrición 1ª.
7. Parcela nº 618 da zona de concentración parcelaria da Enfesta; monte no sitio de Zanca de Fraga, no municipio de Santiago de Compostela, que mide 6.779 m. Estrema: norte, Francisco Vilares Rosende e outros (619); sur, predios da parroquia de Nemenzo; leste, predios da parroquia de Nemenzo; e oeste, José Picón Liste (617).
Inscrita no Rexistro da Propiedade nº 1 de Santiago de Compostela no tomo 1237, libro 244, folio 114, predio nº 25577, inscrición 1ª.
8. Parcela nº 866 da zona de concentración parcelaria da Enfesta; terreo a labradío no sitio de Eira, no municipio de Santiago de Compostela, que mide 700 m. Estrema: norte, María Vidal Couceiro (758-3); sur, camiño vello á igrexa; leste, camiño; e oeste, camiño vello á igrexa.
Inscrita no Rexistro da Propiedade nº 1 de Santiago de Compostela no tomo 1237, libro 244, folio 130, predio nº 25593, inscrición 1ª.
9. Parcela nº 1131 da zona de concentración parcelaria da Enfesta; terreo a labradío e monte no sitio de Chousa da Cruz, no municipio de Santiago de Compostela, que mide 803 m. Estrema: norte, Miguel Leborán Mosquera e outros (1083); sur, Juan Janeiro Caamaño (1084); leste, Manuela Guerra Gendra (1085); e oeste, camiño.
Inscrita no Rexistro da Propiedade nº 1 de Santiago de Compostela no tomo 1237, libro 244, folio 134, predio nº 25597, inscrición 1ª.
10. Parcela de terreo no sitio de Casa Bella, parroquia da Enfesta, no municipio de Santiago de Compostela, que mide 540 m. Estrema: norte, resto do predio matriz de Florencio Iglesias Otero; sur, concello; leste, estrada, baldío no medio; e oeste, resto do predio matriz de Florencio Iglesias Otero.
Inscrita no Rexistro da Propiedade nº 1 de Santiago de Compostela no tomo 1237, libro 244, folio 112, predio nº 25575, inscrición 1ª.
Artigo 2º
Os inmobles anteriormente descritos adquiren natureza patrimonial.
Santiago de Compostela, quince de xaneiro de dous mil catro.
Manuel Fraga Iribarne
Presidente
José Antonio Orza Fernández
Conselleiro de Economía e Facenda